

РЕПУБЛИКА БЪЛГАРИЯ

Заместник-министър на образованието и науката

**З А П О В Е Д**

**№ РД 09 – 2790/07.10.2020 г.**

На основание чл. 13д, ал. 1 и ал. 2, т. 1 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс, и във връзка с осигуряването на обучението по учебен предмет и Заповед № РД 09-3708//23.08.2017 г. на министъра на образованието и науката

**У Т В Ъ Р Ж Д А В А М**

Учебна програма за обща професионална подготовка по учебен предмет **чужд език по професията –** теория, за всички специалности от професии от професионално направление **код 521 „Машиностроене, металообработване и металургия“.**

Учебната програма влиза в сила от учебната 2020/2021 година.

***Приложение***

**МИНИСТЕРСТВО НА ОБРАЗОВАНИЕТО И НАУКАТА**

**У Ч Е Б Н А П Р О Г Р А М А**

*за обща професионална подготовка*

**по**

**ЧУЖД ЕЗИК ПО ПРОФЕСИЯТА**

**теория**

ХI и ХII клас

Утвърдена със Заповед № **РД 09 – 2790/07.10.2020 г.**

**ПРОФЕСИОНАЛНО НАПРАВЛЕНИЕ:**

**код 521 „Машиностроене, металообработване и металургия“**

**София, 2020 г.**

**І. ОБЩО ПРЕДСТАВЯНЕ НА УЧЕБНАТА ПРОГРАМА**

Учебната програма по предмета **чужд език по професията** е предназначена за обучение за всички специалности от професиите в професионално направление **код 521 „Машиностроене, металообработване и металургия“**, с разширено изучаване на чужд език в паралелки в дуална форма на обучение.

Учебната програма обхваща съдържание, необходимо за качественото усвояване на професиите и е в съответствие с Държавните образователни стандарти (ДОС) за придобиване на квалификация по професиите от професионално направление **код 521 „Машиностроене, металообработване и металургия“.**

Структурата на учебната програма е подчинена на изискването да се усвоят знания, общи за професионалното направление, а впоследствие да се конкретизират в зависимост от изучаваната специалност по професиите.

В края на обучението по предмета нивото на владеене на езика трябва да отговаря на равнище В2 или А2 от Общата европейска езикова рамка, според типовия учебен план /с интензивно, с разширено и без интензивно и без разширено изучаване на чужд език /.

Граматиката и лексиката в изучавания учебен предмет „Чужд език по професията” са съобразени със спецификата на съответната професия и с Държавния образователен стандарт за учебно съдържание по чужди езици.

Обучението по предмета се извършва във взаимовръзка с учебните предмети от общообразователната и професионална подготовка.

Необходимите за учебния процес дидактически материали се подбират с оглед спецификата на езика и изучаваната професия.

За учебни материали могат да бъдат използвани текстове от специализирана професионална литература, списания, източници от електронни сайтове и др.

При обучението в реална работна среда (дуално обучение), усвоените знания и умения по предмета Чужд език в професията, се прилагат и проверяват при изпълнение и анализиране на практически задачи.

Учебното съдържанието в програмата е структурирано в **седем** раздела -за 11 клас то е разпределено в пет раздела, за 12 клас - разделите са два. За всеки раздел е отразен броят часове и темите, като учебното съдържание се актуализира от учителите в началото на всяка учебна година, в случай, че в професията са въведени нови технологии, машини, суровини, стандарти, материали и др.

Спецификата на обучението налага по възможност учебният процес да се провежда в оборудван кабинет за езикова подготовка.

**ІІ. Цели на обучението по учебния предмет**

Основна цел на учебната програма по предмета е обучението да формира комуникативни умения в изучаваната професионална област, за овладяването на което се цели:

- усвояване на специфична лексика, свързана с изучаваната професия;

- изпълняване на задачи по езикови проекти;

 - развиване на социокултурна компетентност и умения за междукултурно общуване.

**ІІІ. РАЗПРЕДЕЛЕНИЕ НА УЧЕБНОТО ВРЕМЕ**

|  |  |  |  |
| --- | --- | --- | --- |
| **№****по ред** | **Типов учебен план** | **ХI клас** | **ХII клас** |
| **Брой учебни седмици** | **Общ брой часове** | **Брой учебни седмици** | **Общ брой часове** |
| 1. | Типов учебен план за професионално образование с интензивно изучаване на чужд език. |  | **72** |  | **58** |
| 2. | Типов учебен план за професионално образование с разширено изучаване на чужд език. |  | **72** |  | **58** |
| 3. | Типов учебен план за професионално образование без интензивно и без разширено изучаване на чужд език. |  | **72** |  | **58** |

|  |  |  |
| --- | --- | --- |
| **№ по ред** | Наименование на разделите | **Брой на учебните часове** |
|  | ХI клас |  |
| 1. | Въведение в професионалната област | **9** |
| 2. | Икономика и предприемачество - основни понятия | **9** |
| 3. | Здравословни и безопасни условия на труд – основни термини | **7** |
| 4. | Разчитане на техническа документация -основни понятия | **7** |
| 5. | Машинни елементи, материали и заготовки използвани в професията. | **40** |
|  | **Общ брой учебни часове** | **72** |

|  |  |  |
| --- | --- | --- |
| **№ по ред** | Наименование на разделите | **Брой на учебните часове** |
|  | **ХII клас** |  |
| 6**.** | Машини и съоръжения. Техника и технологии в машиностроенето. | **34** |
| **7.** | Кандидатстване за работа по професията/ специалността – обяви, интервюта, попълване на документи | **24** |
|  | **Общ брой учебни часове** | **58** |

**Раздел 1. Въведение в професионалната област**

 1. Обобщение на знанията по чужд език в общообразователната подготовка.

 2. Основни понятия, свързани с общата професионална подготовка.

3. Основни понятия, свързани с областите на приложение на изучаваната професия.

**Раздел 2. Икономика и предприемачество**

1. Същност и значение на икономиката.

2. Същност и значение на предприемачеството.

**Раздел 3. Здравословни и безопасни условия на труд**

1. Основни термини, свързани със здравословни и безопасни условия на труд.
2. Основни термини, свързани с екологичните изисквания, съгласно законодателството на ЕС.
3. Основни термини, свързани с изискванията за здравословни и безопасни условия на труд на работно място

**Раздел 4. Техническа документация**

1. Основни термини и символи, необходими за разчитане на техническа документация

 2. Стандарти, наредби, правилници и инструкции – национални и на ЕС.

**Раздел 5**. **Машинни елементи, материали и заготовки използвани в професията**

1. Основни термини и понятия в направление машиностроене.

 2. Основни машинни елементи използвани в машиностроенето.

3. Основни материали и заготовки използвани в производствения процес.

**Раздел 6**. **Машини и съоръжения. Техника и технологии в машиностроенето**

1. Обобщение на знанията по чужд език в общата професионална подготовка.

 2. Машини и съоръжения в машиностроенето.

3. Основни технологични операции.

**Раздел 7. Кандидатстване за работа по професията/специалността – обяви, интервюта,**

**попълване на документи**

1. Кандидатстване за работа. Видове документи и попълване.

2. Подготовка и участие в интервю.

**Забележка:**

Според типовите учебни планове за професионално образование/с интензивно, с разширено и без интензивно и без разширено изучаване на чужд език /нивото на владеене на езика, в края на обучението по предмета, трябва да отговаря съответно на равнище**В2или А2 от Общата европейска езикова рамка**.

**iV. Очаквани резултати от ученето – знания, умения и компетентности**

**В края на обучението учениците трябва**

**да знаят:**

* основни термини на изучавания език, използвани в професията и специалността, свързани справата и задълженията на участниците в трудовия процес;
* специфични изрази и лексика, свързани с пряката работа;

**да умеят да:**

* разбират основната идея, изложена в кратки и ясни съобщения при изпълнение на задачите на работното място;
* попълват писмено информация за извършваните дейности и получените резултати;
* разчитат и формулират писмено бележки, свързани с извършваните дейности и получените резултати;
* разчитат указания и инструкции за спазване на изискванията за здравословни и безопасни условия на труд;
* разчитат нормативите и стандартите, свързани с конкретното производство и опазването на околната среда;
* разбират при четене специфичната за дадената професия документация;
* ползват специализираната литература на чужд език - статии, каталози, брошури, информация за новости в професионалната област и др.
* правят с помощта на речник специализиран превод в съответната професионална област от чужд език на български и обратно;
* ползват придобитите знания по професията за обмен на информация и кореспонденция на съответния изучаван език;

**да притежават компетентности да:**

* справят се с предвидими и рутинни задачи на работното място, като осъществяват кратка комуникация на чужд език.
* работят самостоятелно и в екип;
* притежават умения за взимане на решения;
* проявяват отговорност, гъвкавост и креативност.

**VІ. ЛИТЕРАТУРА**

1. Бюхел, В.,Р. Матес,Х. Матес,М. Шефер,В. Шефер.Английски език за техническите професии, С., Просвета, 2004.

2. Статии, каталози, брошури, стандарти, технологични карти за професионалната област.

3. O`Sullivan, N., Libbin, J., Agriculture, Express Publishing, 2013.

4. Taylor, J., Zeter, J., Business English, Express Publishing, 2014.

**АВТОР:**

 Пенка Цвяткова – старши учител в ПГ по индустриални технологии, мениджмънт и туризъм, гр. Панагюрище